LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTERIJOS 2016 METŲ TEISINIO REGULIAVIMO STEBĖSENOS PLANO PATVIRTINIMO

2016 m. balandžio 11 d. Nr. 1K-124

Vilnius

Vadovaudamasis Teisinio reguliavimo stebėsenos atlikimo tvarkos aprašo, patvirtinto Lietuvos Respublikos teisingumo ministro 2013 m. gegužės 8 d. įsakymu Nr. 1R-142 „Dėl Teisinio reguliavimo stebėsenos atlikimo tvarkos aprašo ir teisinio reguliavimo stebėsenos pažymos formos patvirtinimo“, 12 punktu,

t v i r t i n u Finansų ministerijos 2016 metų teisinio reguliavimo stebėsenos planą (pridedama).

Finansų ministras	Rimantas Šadžius

PATVIRTINTA

Lietuvos Respublikos finansų ministro

2016 m. balandžio 11 d. įsakymu Nr. 1K-124

FINANSŲ MINISTERIJOS 2016 METŲ TEISINIO REGULIAVIMO STEBĖSENOS PLANAS

Teisės aktas	Teisinio reguliavimo stebėsenos sritis	Teisinio reguliavimo stebėsenos atlikimo pradžios ir pabaigos terminai	Už teisinio reguliavimo stebėseną atsakingas asmuo
Pavyzdinė vidaus audito metodika, patvirtinta Lietuvos Respublikos finansų ministro 2003 m. gegužės 2 d. įsakymu Nr. 1K-117 „Dėl Pavyzdinės vidaus audito metodikos, Vidaus auditorių profesinės etikos taisyklių ir Vidaus audito poreikio įvertinimo analizės metmenų patvirtinimo”	Viso teisės akto stebėsena.	2016 m. gegužės 1 d. – 2016 m. gruodžio 31 d.	Finansų ministerijos Vidaus audito ir finansų kontrolės metodologijos departamento Vidaus audito ir finansų kontrolės metodologijos ir priežiūros skyriaus vyriausiasis specialistas Skaidrius Prascienis

__________________________________________